Sis Veus interpretarà ‘Els dies i les dones’, un espectacle protagonitzat per la música tradicional i la poesia
16 de març 2021

Les valencianes Sis Veus presenten dissabte que ve _Els dies i les dones_, un espectacle on la música tradicional i la poesia tornen a trobar-se. L'actuació tindrà lloc en el Centre Cultural Mario Monreal a les 19.00 i l'entrada té un preu de nou euros. L'actuació és en valencià i és apta per a tots els públics.

Després de cinc anys recorrent escenaris amb el seu “Homenatge a Vicent Andrés Estellés”, actuaran amb este nou repertori format per peces populars arreglades per a l'ocasió, amb textos que les actualitzen, i temes originals d'inspiració tradicional. Així mateix, es tracta d'una història que situa a la dona en les diferents etapes del cicle de la vida, en la qual els poemes de Lola Andrés entrellacen les cançons i estructuren el conjunt, la qual cosa el convertix en un espectacle dinàmic, amb pinzellades de ball.

D'altra banda, Sis Veus és un grup que unix la música tradicional valenciana i la poesia, format per Eva Dénia (cant i guitarra), Lola Ledesma (cant, percussions i guitarra), M. Amparo Hurtado (cant, percussions i guitarró), Maribel Crespo (cant, llaüt, buzuki i percussions), Merxe Martínez (violoncel) i Patxi Ferrer (cant, ball i percussions).

Els i les interessades a assistir poden adquirir les entrades en el següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/3/sis-veus.html](https://www.servientradas.com/espectaculo/AYUNTAMIENTO_DE_SAGUNTO/3/sis-veus.html). L'aforament està limitat i es complixen totes les mesures de seguretat sanitària.

 ​

![](/media/ttujenk4/c-els-dies-i-les-dones.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sis-veus-interpretara-els-dies-i-les-dones-un-espectacle-protagonitzat-per-la-musica-tradicional-i-la-poesia/ "Facebook")
*   [](http://twitter.com/share?url=https://aytosagunto.es/va/actualitat/sis-veus-interpretara-els-dies-i-les-dones-un-espectacle-protagonitzat-per-la-musica-tradicional-i-la-poesia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sis-veus-interpretara-els-dies-i-les-dones-un-espectacle-protagonitzat-per-la-musica-tradicional-i-la-poesia/ "Linked In")
*   [](mailto:?body=https://aytosagunto.es/va/actualitat/sis-veus-interpretara-els-dies-i-les-dones-un-espectacle-protagonitzat-per-la-musica-tradicional-i-la-poesia/)